# Bábkové divadlo Košice

### Z Wikipédie

Bábkové divadlo Košice je profesionálne bábkové divadlo v Košiciach.

## [úprava] Založenie

Bábkové divadlo Košice vzniklo ako štvrté na Slovensku, rozhodnutím zo dňa 17. júna 1959. Prvou premiérou bola hra J. Pehra – L. Spáčila Guliver v Maňuškove v réžii Dr. A. Pogorielova. Tento spolu s prvým riaditeľom a dramaturgom divadla A. Futášom vsadili na overené diela českých a sovietskych autorov. A. Futáš zostavil umelecký súbor z mladých hercov, zväčša amatérov, ktorých neskôr posilnili absolventi pražskej bábkarskej fakulty AMU.

## [úprava] 60. roky

Už v šesdesiatych rokoch sa o tomto divadle hovorilo ako o stabilnom telese s pevnou pozíciou na československej bábkarskej scéne. Nasledujúce úspechy v sedemdesiatych rokoch potvrdzujú aj výborné herecké výkony zakladujúcich členov súboru, ku ktorým prišli ďalší mladí tvorcovia, známi aj z televíznych večerníčkov z dielne košického BD.

## [úprava] 80. roky

Osemdesiate roky sa niesli v znamení hľadania nových tém a výrazových prostriedkov. Vyvrcholením tohto obdobia je príchod absolventa pražskej AMU, režiséra a autora detskej literatúry Jána Uličianskeho. Jeho pozoruhodné básnické videnie prevedené na košické javisko prinieslo niekoľko pozoruhodných incenácií, ktoré sa dočkali ocenenia na domácich i zahraničných festivaloch. Najúspešnejšou inscenáciou z tohto obdobia s rekordným počtom repríz je hra Janka Pipora. V tomto čase boli aj komerčné zahraničné zájazdy vskutku úspešné.

## [úprava] 90. roky

Deväťdesiate roky, poznačené pádom totality, navodili zmeny v umeleckom, ale i prevádzkovom režime divadla. Členovia košického bábkového pociťovali potrebu realizovať sa aj mimo paravanu, a tak v roku 1995 pribudlo pri divadle činoherné štúdio Jorik. Budova na Roosveltovej ulici, v ktorej divadlo prežilo štyridsať rokov, sa vrátila pôvodnému majiteľovi. V júni 1999 bol jej stav už natoľko nevyhovujúci, že ju kompetentné orgány vyhlásili za života nebezpečnú. Sezónu 1999/2000 začalo BD v provizóriu na Tajovského 4 v časti areálu, ktorý má po rekonštrukcii slúžiť potrebám divadla. Ide aj o ďalšie objekty na Alžbetinej a Vrátnej ulici, kde bude malá bábková sála, amfiteáter a divadelná scéna Jorik.

Za uplynulých 40 rokov uviedlo divadlo 149 premiér, pri priemernej ročnej návštevnosti 30 tisíc divákov.

## [úprava] Kontakt

Tajovského 4

040 01 Košice

Telefón: 055/622 04 55

Fax: 055/622 00 49

email: Bábkové divadlo Košice

Zdroj: "http://sk.wikipedia.org../../../b/%C3%A1/b/B%C3%A1bkov%C3%A9_divadlo_Ko%C5%A1ice_1626.html"

Kategórie: Divadlá na Slovensku | Bábkové divadlo | Košice

##### Views

- Stránka
- Diskusia
- Aktuálna verzia

##### Hľadaj